CELEX: 62018CA0622
Language: bg
Date: 2020-03-26 00:00:00
Title: Дело C-622/18: Решение на Съда (пети състав) от 26 март 2020 г. (преюдициално запитване от Cour de cassation — Франция) — AR/Cooper International Spirits LLC, St Dalfour SAS, Établissements Gabriel Boudier SA (Преюдициално запитване — Сближаване на законодателствата на държавите членки относно марките — Директива 2008/95/ЕО — Член 5, параграф 1, буква б) — Член 10, параграф 1, първа алинея — Член 12, параграф 1 — Отмяна на марка поради липса на реално използване — Право на притежателя на марката да се позове на нарушение на изключителните му права в резултат на използването от трето лице на идентичен или сходен знак през периода, предхождащ датата, на която отмяната е породила действие)

29.6.2020   
            
            
               BG
            
            
               Официален вестник на Европейския съюз
            
            
               C 215/12
            
         
      Решение на Съда (пети състав) от 26 март 2020 г. (преюдициално запитване от Cour de cassation — Франция) — AR/Cooper International Spirits LLC, St Dalfour SAS, Établissements Gabriel Boudier SA
      (Дело C-622/18) (1)
      
      (Преюдициално запитване - Сближаване на законодателствата на държавите членки относно марките - Директива 2008/95/ЕО - Член 5, параграф 1, буква б) - Член 10, параграф 1, първа алинея - Член 12, параграф 1 - Отмяна на марка поради липса на реално използване - Право на притежателя на марката да се позове на нарушение на изключителните му права в резултат на използването от трето лице на идентичен или сходен знак през периода, предхождащ датата, на която отмяната е породила действие)
      (2020/C 215/14)
      Език на производството: френски
      
         Запитваща юрисдикция
      
      Cour de cassation
      
         Страни в главното производство
      
      
         Жалбоподател: AR
      
         Ответници: Cooper International Spirits LLC, St Dalfour SAS, Établissements Gabriel Boudier SA
      
         Диспозитив
      
      Член 5, параграф 1, буква б), член 10, параграф 1, първа алинея и член 12, параграф 1, първа алинея от Директива 2008/95/ЕО на Европейския парламент и на Съвета от 22 октомври 2008 година за сближаване на законодателствата на държавите членки относно марките във връзка със съображение 6 от същата директива трябва да се тълкуват в смисъл, че оставят на държавите членки възможност да позволят на притежателя на марка, чиито права върху нея са отменени при изтичането на петгодишния период, считано от регистрацията ѝ, поради това че не е използвал реално тази марка в съответната държава членка за стоките или услугите, за които е била регистрирана, да запази правото си да иска обезщетение за вреди, претърпени поради това че преди датата, на която отмяната е породила действие, трето лице е използвало сходен знак за идентични или сходни стоки или услуги, който може да бъде объркан с неговата марка.
      
         (1)  ОВ C 436, 3.12.2018 г.